Սպիտակ թռչուն. նոր հրաշք

**Սպիտակ թռչուն. նոր հրաշք** (), ամերիկյան ռազմական դրամա, ռեժիսոր՝ Մարկ Ֆորսթեր, սցենարի հեղինակ՝ Մարկ Բոմբեքը, հիմնված է Ռ. Ջ. Պալասիոյի 2019 թվականի համանուն գրաֆիկական վեպի վրա, գլխավոր դերերում՝ Ջիլիան Անդերսոնը և Հելեն Միրենը: «Հրաշք» ֆիլմի սփին-օֆֆը:

## Սյուժե
«Հրաշք»-ի իրադարձություններից հետո Ջուլիանը ընդմիշտ լքում է Բիչեր Պրեպը։ Նրան այցելում է տատիկը Փարիզից: Ջուլիանի՝ նոր դպրոցում հարմարվելու համար սոցիալապես պասիվ լինելու մասին մտորումներին ի պատասխան՝ նա պատմում է իր մանկության մասին՝ որպես նացիստների կողմից օկուպացված Ֆրանսիայում գտնվող երիտասարդ հրեա աղջկա՝ Երկրորդ համաշխարհային պատերազմի ժամանակ։

1942 թվականին Սառան խուսափում է Գեստապոյի հետապնդումից։ Նա մեկ տարուց ավելի թաքնվում է իր համադասարանցի Ժյուլիեն Բոմիեի օգնությամբ (որի ոտքերից մեկը կաթվածահար է եղել պոլիոմիելիտի պատճառով)։ Ժյուլիենի ծնողները՝ Վիվիենը և Ժան Պոլը, թաքցնում են Սառային իրենց տան կողքին գտնվող խարխուլ գոմում։ Բոմիերները Սառային ասում են, որ նա երբեք չպետք է դուրս գա, որպեսզի չհայտնաբերվի իրենց հարևանների կողմից, որոնց կասկածում են Գեստապոյի կամ ոստիկանության լրտեսներ լինելու մեջ։

Ամեն գիշեր Ժյուլիենը Սառային սովորեցնում է այն, ինչ այդ օրը սովորել էր դպրոցում։ Նրանց միջև եղած կապվածությունը, ի վերջո, վերածվում է սիրո։

1944 թվականին՝ Մոնտե Կասինոյի ազատագրումից հետո, Ժյուլիենը ձերբակալվում է ոստիկանության կողմից դպրոց գնալու ճանապարհին գտնվող անցակետում և տեղափոխվում լեռներում գտնվող հեռավոր ճամբար։ Մյուս բանտարկյալների փախուստի փորձի ժամանակ Ժյուլիենը գնդակահարվում է։ Պատերազմից հետո Սառան վերամիավորվում է հոր՝ Մաքսի հետ, բայց իմանում է, որ մայրը՝ Ռոզը, սպանվել է Օսվենցիմում։ Որոշ ժամանակ անց Մաքսը նոր աշխատանք է գտնում Փարիզում։ Նա և Սառան տեղափոխվում են այնտեղ, բայց Սառան կապը պահում է Բոմիեների հետ և հաճախ է այցելում նրանց։

Վերադառնալով ներկային՝ Ջուլիանը, հուզված իր տատիկի պատմությամբ, որոշում է հաշտվել իր անցյալի հետ և դառնալ ավելի լավ մարդ։

## Դերերում
* Արիելլա Գլազեր - *Սառա Բլում*
** Հելեն Միրեն - *ծեր Սառա*
* Բրայս Գեյզար - *Ջուլիան Օլբանս*
* Օռլանդո Շվերդտ - *Ժյուլիեն Բոմիե*
* Ջիլիան Անդերսոն - *Վիվիեն Բոմիե՝ Ժյուլիենի մայրը*
* Իշայ Գոլան - *Մաքս Բլում՝ Սառայի հայրը*
* Օլիվիա Ռոսս - *Ռոուզ Բլում Սառայի մայրը*

## Նկարահանումներ և պրեմիերա
Ֆիլմի արտադրությունը սկսվել է 2021 թվականի փետրվարին Չեխիայում։ Այն ի սկզբանե նախատեսվել է թողարկել 2022 թվականի սեպտեմբերի 16-ին, սակայն հետագայում հետաձգվել է մինչև 2022 թվականի հոկտեմբերի 14-ը։

## Ընկալում
Rotten Tomatoes գրախոսականների ագրեգատոր կայքում 49 քննադատների գրախոսությունների 76%-ը դրական է՝ միջինը 6.7/10 գնահատականով։ Կայքի կոնսենսուսային կարծիքն այսպիսին է. «Դժվար թեման հեշտությամբ մարսվող բարոյական պատմության մեջ փաթեթավորելով՝ «Սպիտակ թռչունը» մեղմ, բայց, ի վերջո, հուզիչ դրամա է, որը հարմար է ամբողջ ընտանիքի համար»։

Variety-ի լրագրող Դենիս Հարվին Ֆորսթերի ֆիլմին տվել է բավականին դրական արձագանք՝ նշելով․ «Չնայած կարելի է վիճել պատմության որոշ ավելի պարզեցված [գրքի համեմատ] տարրերի առումով, ռեժիսորի խորաթափանց վարպետությունը հիանալի արդյունք է տալիս, որը հասնում է ցանկալի սուր և ոգեշնչող նոտաներին՝ առանց դրանք բարդացնելու»։

## Ծանոթագրություններ

## Արտաքին հղումներ
* 

Կատեգորիա:2023 ֆիլմեր
Կատեգորիա:2024 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրքերի էկրանավորումներ
Կատեգորիա:Մարկ Ֆորսթերի ֆիլմեր
Կատեգորիա:Պրահայում նկարահանված ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր բուլինգի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում